L’alumnat del Taller d’Ocupació Burjassot Agenda 2030 III duu a terme tasques de manteniment al parc de l’Eixereta
2025-07-24

Des del Taller d’Ocupació Burjassot Agenda 2030 III s’estan duent a terme, en estos dies, tasques de manteniment i control al Parc de l’Eixereta, un dels pulmons verds més importants del municipi. Tal com han assenyalat des del Taller, estes accions s’estan fent per al correcte desenvolupament natural de la zona.

L’alumnat de jardineria està fent tasques de neteja i eliminació d’espècies vegetals que poden comportar-se com a invasores per a, d’esta manera, impedir el desenvolupament d’altres arbustos i plantes existents al parc forestal.

També han treballat en l’automatització del sistema de reg existent, mitjançant programadors Bluetooth controlables a distància. Així, s’assegura un millor control de la humitat del parc.